Na temelju članka 98. Zakona o odgoju i obrazovanju u osnovnoj i srednjoj školi (Narodne novine 87/08, 86/09, 92/10, 105/10-ispravak, 90/11, 16/12, 86/12, 126/12-pročišćeni tekst, 94/13 i 152/14), Školski odbor Grafičke škole u Zagrebu, Zagreb, Getaldićeva 2, na sjednici održanoj dana 16.12.2015. godne, uz prethodnu suglasnost Gradske skupštine Grada Zagreba, Klasa: 602-03/15-02/155, Urbroj: 251-89-01-05-15-44 od 01.12.2015., donio je

**ODLUKU O IZMJENAMA STATUTA**

**GRAFIČKE ŠKOLE U ZAGREBU**

Članak 1.

U Statutu Grafičke škole u Zagrebu KLASA: 602-03/15-01/646, URBROJ: 251-89-01-15-3 od 3. rujna 2015. članak 101. mijenja se i glasi:

„Opravdanim izostankom učenika s nastave smatra se izostanak za koji je razredniku, najkasnije drugi dan od dolaska učenika u Školu, dostavljena liječnička ispričnica ili ispričnica nadležne institucije, koju je potpisao i roditelj odnosno skrbnik. O razlogu izostanka roditelj odnosno skrbnik obvezan je izvijestiti razrednika najkasnije drugi dan od izostanka.

Opravdanim izostankom s nastave smatra se izostanak za koji je roditelj odnosno skrbnik unaprijed tražio i dobio odobrenje i to

* u hitnim slučajevima usmeno od nastavnika za izostanak s njegova sata
* pisano od razrednika za izostanak do 3 radna dana, ravnatelj za izostanak do 7 radnih dana i Nastavničko vijeće za izostanak do 15 radnih dana

Roditelj odnosno skrbnik može osobno ili pisanim putem, najkasnije drugi dan od dolaska učenika u Školu, opravdati izostanak svog djeteta za koji nije dostavljena ispričnica iz stavka 1. ovog članka u trajanju od najviše tri radna dana tijekom školske godine, koji ne mogu biti uzastopni“.

Članak 2.

Članci od 131. do 150. brišu se.

Članak 3.

U članku 158. stavku 2. riječi u zagradi: „ispričnicom roditelja ili skrbnika odnosno liječnika“ zamjenjuju se riječima: „ispričnicom roditelja ili skrbnika odnosno liječničkom ispričnicom ili ispričnicom nadležne institucije, koju je potpisao i roditelj odnosno skrbnik“.

Članak 4.

Odluka o izmjenama Statuta Grafičke škole u Zagrebu stupa na snagu osmog dana od dana objave na oglasnoj ploči Škole.

Prijedlog Odluke o izmjenama Statuta Grafičke škole u Zagrebu utvrđen je na sjednici Školskog odbora održanoj dana 07.10.2015.

KLASA: 602-03/15-01/777

URBROJ: 251-89-01-15-109

Zagreb, 07.10.2015.

PREDSJEDNIK ŠKOLSKOG ODBORA:

Mladen Pavlek, dipl.ing.

Utvrđuje se da je Gradska skupština Grada Zagreba ovu Odluku o izmjenama Statuta dala prethodnu suglasnost Zaključkom KLASA: 602-03/15-02/155, URBROJ: 251-01-05-15-44 od 01.12.2015.

KLASA: 602-03/15-01/962

URBROJ: 251-89-01-15-962

PREDSJEDNIK ŠKOLSKOG ODBORA: RAVNATELJ:

Mladen Pavlek, dipl.ing. Dubravko Deželić, dipl.ing.